双调・拨不断四景
作者：姚燧
朝代：元

paragraphs: 草萋萋，日迟迟，王孙士女春游戏。
宫殿风微燕雀飞，池塘沙暖鸳鸯睡，正值着养花天气。
芰荷香，露华凉，若耶溪上莲舟放。
岸上谁家白面郎，舟中越女红裙唱，逞娇羞模样。
楚天秋，好追游，龙山风物全依旧。
破帽多情却恋头，白衣有意能携酒，好风流重九。
雪漫漫，拥蓝关，长安远客心偏惮。
瀹玉瓯中冰雪寒，销金帐里羊羔镟，这两般任拣。